arnastofnun/IGC-2024 huggingface dataset:
S-327/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 29. febrúar sl., á hendur S-kk-þgf S-kk-þgf G-kk-þgf, Krókabyggð 26, Mosfellsbæ,

I.

Fyrir líkamsárás, með því að hafa aðfaranótt sunnudagsins 20. maí 2007, inni á bensínsafgreiðslustöð Nl við Ártúnsbrekku í Reykjavík, slegið S-kk-þf V-kk-þf L-x-x hnefahöggi í andlitið, með þeim afleiðingum að hann tvíkjálkabrotnaði og tönn losnaði.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

II.

Fyrir þjófnað með því að hafa að kvöldi þriðjudagsins 4. september 2007, í félagi við H-kk-þf Þ-kk-þf S-kk-þf, stolið úr herbergi á hótelinu Plaza að Aðalstræti 4 í Reykjavík, tösku sem hafði að geyma fartölvu, tímarit og DVD-diska.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði sem fæddur er í maí 1982 á að baki nokkurn sakaferil allt frá árinu 1998. Þannig hefur hann þrisvar sinnum gengist undir að greiða sektir með lögreglustjórasátt vegna umferðarlagabrota og í ellefu skipti hefur hann hlotið dóma vegna umferðarlagabrota, fíkniefnabrota og brota á almennum hegningarlögum, þar af þrívegis vegna þjófnaðar og gripdeildar. Þannig var hann dæmdur 19. desember 2003 til að sæta fangelsi í 5 mánuði, skilorðsbundið í 3 ár, fyrir þjófnað og 10. maí 2004 var hann dæmdur til að sæta 7 mánaða fangelsi, skilorðsbundið í 3 ár, fyrir gripdeild og skjalafals.

Að því virtu sem hér hefur verið rakið þykir refsing ákærða hæfilega ákveðin fangelsi í 2 mánuði.

Ákærði greiði 94.000 krónur, að meðtöldum virðisaukaskatti, í þóknun til skipaðs verjanda síns, P-kk-ef A-kk-ef P-kk-ef hæstaréttarlögmanns við rannsókn málsins og fyrir dómi.

D ó m s o r ð :

Ákærði, S-kk-nf S-kk-nf G-kk-nf, sæti fangelsi í 2 mánuði.

Ákærði greiði 94.000 krónur, að meðtöldum virðisaukaskatti, í þóknun til skipaðs verjanda síns, P-kk-ef A-kk-ef P-kk-ef hæstaréttarlögmanns.

Á-kk-nf M-kk-nf
S-328/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 29. febrúar 2008 á hendur P-kk-þgf G-kk-þgf J-kk-þgf, Kleppsvegi 74, Reykjavík, fyrir líkamsárás, með því að hafa að morgni sunnudagsins 24. september 2006 í Austurstræti í Reykjavík slegið Í-kk-þf Ö-kk-þf J-kk-þf, hnefahöggi í andlit, þannig að hann féll í götuna og hlaut stóran opinn skurð á vör og í munnholi.

Telst þetta varða við 1. mgr. 217 .gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar.

Í málinu krefst Í-kk-nf Ö-kk-nf að ákærði verði dæmdur til að greiða bætur að fjárhæð 591.519 krónur, auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi og dráttarvaxta samkvæmt 9. gr. sömu laga sbr. 1. mgr. 6. gr. að liðnum mánuði frá birtingu kröfunnar. Jafnframt er þess krafist að vextir og dráttarvextir leggist við höfuðstól á 12 mánaða fresti, almennir vextir í fyrsta sinn að liðnum 12 mánuðum frá tjónsdegi, dráttarvextir í fyrsta sinn frá því dráttarvextir hófu að reiknast skv. 9. gr. laga nr. 38/2001 og leggist við höfuðstól hennar á 12 mánaða fresti. Til viðbótar er krafist lögmannsþóknunar að viðbættum virðisaukaskatti.

Eftir að reynt hafði verið án árangurs að birta fyrirkall fyrir ákærða á heimili hans fengust þær upplýsingar að ákærði væri fluttur af landi brott án þess að vitað væri nánar um hans dvalarstað. Var því nýtt fyrirkall gefið út 19. mars sl. og birt í lögbirtingarblaðinu hinn 11. apríl sl. með heimild í 2. mgr. 20. gr. laga nr. 19/1991 um meðferð opinberra mála. Var í fyrirkallinu tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 126. gr. sömu laga. Ákærði sótti ekki þing og boðaði ekki forföll.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í ágúst 1984. Hefur hann frá árinu 2001 í tvígang verið sakfelldur fyrir umferðarlagabrot, einu sinni fyrir tilraun til þjófnaðar og einu sinni fyrir brot á tollalögum. Verður ákærða gert að greiða 70.000 krónur í sekt til ríkissjóðs innan fjögurra vikna en sæta ella fangelsi í 6 daga.

Ákærði greiði og útlagðan sakarkostnað 23.200 krónur.

Þar sem ákærði hefur ekki komið fyrir dóminn, og því ekki reynst unnt að bera fyrirliggjandi bótakröfu undir hann, þykir með vísan til 2. mgr. 170. gr. laga nr. 19/1991 verða að vísa bótakröfu frá dómi.

D ó m s o r ð:

Ákærði, P-kk-nf G-kk-nf J-kk-nf, greiði 70.000 krónur í sekt til ríkissjóðs innan fjögurra vikna en sæti ella fangelsi í 6 daga.

Ákærði greiði 23.200 krónur í útlagðan sakarkostnað.

Á-kk-nf M-kk-nf
S-349/2008

Ár 2008, föstudaginn 28. mars, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 349/2008: Ákæruvaldið (K-kk-nf I-kk-nf V-kk-nf) gegn P-x-x P-x-x D-x-x (J-kk-nf H-kk-nf hrl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 13. mars sl. á hendur ákærða, P-x-x P-x-x D-x-x, pólskum ríkisborgara, fd. 9. apríl 1975, með lögheimili í Póllandi, dvst. Hjálpræðishernum, Kirkjustræti 2, Reykjavík, „fyrir þjófnað, með því að hafa að morgni sunnudagsins 24. febrúar 2008, brotist inn í skartgripaverslun H-kk-ef J-kk-ef að Veltusundi 3 í Reykjavík, með því að brjóta rúðu í versluninni með slaghamri og stolið þaðan 9 demantshringum, þremur pörum af demantseyrnalokkum og tveimur demantsarmböndum, samtals að verðmæti kr. 15.290.000.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Brot ákærða er verulegt og þykir refsing hans hæfilega ákveðin fangelsi í 12 mánuði. Rétt er að fresta því að framkvæma 9 mánuði af refsingu þessari og ákveða að sá hluti hennar falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða verjanda sínum, J-kk-þgf H-kk-þgf hrl., 50.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærði, P-x-x P-x-x D-x-x, sæti fangelsi í tólf mánuði. Framkvæmd níu mánaða af refsingunni er frestað og fellur sá hluti hennar niður að liðnum 3 árum haldi ákærði almennt skilorð.

Frá refsingunni dregst fjögurra daga gæsluvarðhaldsvist.

Ákærði greiði verjanda sínum, J-kk-þgf H-kk-þgf hæstaréttarlögmanni, 50.000 krónur í málsvarnarlaun.

P-kk-nf G-kk-nf.
S-363/2008

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 11. mars 2008 á hendur A-x-x B-kk-þgf, Grænuhlíð 8, Reykjavík, „fyrir umferðarlagabrot með því að hafa ekið bifreiðinni LH-363, aðfaranótt sunnudagsins 18. nóvember 2007, undir áhrifum áfengis (vínandamagn í blóði 1,69‰) norður Pósthússtræti í Reykjavík, uns lögregla stöðvaði aksturinn í Hafnarstræti í Reykjavík.

Þetta telst varða við 1. mgr., sbr. 3. mgr., 45. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Ákærði sótti ekki þing en í fyrirkalli, sem var gefið út 11. mars sl. og hefur verið löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í desember 1985 og samkvæmt fyrirliggjandi sakavottorði hefur hann ekki áður gerst sekur um ölvunarakstur.

Með vísan til framangreinds þykir refsing ákærða hæfilega ákveðin 160.000 króna sekt til ríkissjóðs, sem greiðist innan fjögurra vikna frá birtingu dóms þessa að telja, en ella sæti ákærði fangelsi í 12 daga.

Ákærði er með vísan til 101. gr. og 102. gr. umferðarlaga sviptur ökurétti í 18 mánuði frá birtingu dómsins að telja.

Ákærði greiði 25.787 krónur í sakarkostnað.

D ó m s o r ð:

Ákærði, A-kk-nf B-x-x, greiði 160.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 12 daga.

Ákærði er sviptur ökurétti í 18 mánuði frá birtingu dómsins að telja.

Ákærði greiði 25.787 krónur í sakarkostnað.

Á-kk-nf M-kk-nf.

------------------------- ------------------------- -------------------------

Rétt endurrit staðfestir,

Héraðsdómur Reykjavíkur, 26. mars 2008.
S-366/2008

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 10. mars 2008 á hendur F-kk-þgf V-kk-þgf, Drápuhlíð 41, Reykjavík, „fyrir umferðar- og fíkniefnalagabrot með því að hafa ekið bifreiðinni YP-490, aðfaranótt mánudagsins 14. janúar 2008, án gildra ökuréttinda og óhæfur um að stjórna henni örugglega vegna áhrifa ávana- og fíkniefna vestur Laugaveg í Reykjavík og beygt suður Nóatún þar sem lögregla stöðvaði aksturinn við gatnamót Skipholts og í sama skipti haft í vörslum sínum í bifreiðinni 0,51 gramm af marihuana sem hann framvísaði og lögregla lagði hald á.

Þetta er talið varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði sótti ekki þing en í fyrirkalli, sem var gefið út 11. mars sl. og hefur verið löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í júní 1988. Hann hefur tvívegis áður verið fundinn sekur um brot á löggjöf um ávana- og fíkniefni.

Með vísan til framangreinds þykir refsing ákærða hæfilega ákveðin 108.000 króna sekt til ríkissjóðs, sem greiðist innan fjögurra vikna frá birtingu dóms þessa að telja, en ella sæti ákærði fangelsi í 8 daga.

Ákærði er með vísan til 101. gr. og 102. gr. umferðarlaga sviptur ökurétti í 1 ár frá birtingu dómsins að telja.

Ákærði greiði 74.774 krónur í sakarkostnað.

Upptækt er gert 0,51 gramm af marihuana.

D ó m s o r ð:

Ákærði, F-kk-nf V-kk-nf, greiði 108.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 8 daga.

Ákærði er sviptur ökurétti í 1 ár frá birtingu dómsins að telja.

Ákærði greiði 74.774 krónur í sakarkostnað.

Upptækt eru gert 0,51 gramm af marihuana.

Á-kk-nf M-kk-nf.
S-412/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 18. mars 2008 á hendur B-kk-þgf B-kk-þgf B-kk-þgf, kt. […], Laugavegi 46, Reykjavík, fyrir eftirfarandi brot framin í Reykjavík, nema annað sé tekið fram:

I

Fíkniefnalagabrot með því að hafa föstudaginn 24. nóvember 2006 í bifreiðinni LJ-535 til móts við Laugaveg 46 haft í vörslum sínum 0,37 g af amfetamíni, sem lögregla fann við leit.

Þetta er talið varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Vopnalagabrot, með því að hafa laugardaginn 19. maí 2007 á Austurstræti til móts við Héraðsdóm Reykjavíkur, haft í vörslum sínum bitvopn með 19,5 cm löngu blaði.

Þetta er talið varða við a-lið 2. mgr. 30. gr., sbr. 1. mgr. 36. gr. vopnalaga nr. 16/1998.

III.

Þess er krafist að ákærði verði dæmdur til refsingar og jafnframt að 0,37 g af amfetamíni, sem hald var lagt á verði gert upptækt, sbr. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess krafist að bitvopn, sem hald var lagt á, verði gert upptækt, sbr. 1. mgr. 37. gr. laga nr. 16/1998.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí 1964. Ákærði á að baki langan sakaferil. Þykir ekki ástæða til að gera grein fyrir honum hér að öðru leyti en því að hann var 10. desember 2007 dæmdur í 2ja ára fangelsi í undirrétti í Kaupmannahöfn fyrir rán og vopnalagabrot. Brot þau sem hann er hér dæmdur fyrir eru hegningarauki við þennan dóm. Ber því að ákvarða honum refsingu eftir 78. gr. laga nr. 19/1940, sbr. 77. gr. Með hliðsjón af brotum ákærða hér og þess dóms er hér hefur verið tilgreindur verður ákærða ekki gerð frekari refsing í máli þessu.

Með vísan til lagaákvæða í ákæru skulu upptæk gerð til ríkissjóðs 0,37 g af amfetamíni og bitvopn sem lögregla lagði hald á við rannsókn málsins.

Ákærði greiði skipuðum verjanda sínum H-kk-þgf I-kk-þgf hæstaréttarlögmanni 68.475 krónur í málflutningsþóknun. Hefur þá verið tekið tillit til virðisaukaskatts.

D ó m s o r ð :

Ákærða, B-kk-þgf B-kk-þgf B-kk-þgf, er ekki gerð refsing í máli þessu.

Upptæk eru gerð til ríkissjóðs 0,37 g af amfetamíni og bitvopn sem lögregla lagði hald á við rannsókn málsins.

Ákærði greiði skipuðum verjanda sínum H-kk-þgf I-kk-þgf hæstaréttarlögmanni 68.475 krónur í málflutningsþóknun.

S-kk-nf S-kk-nf.
S-447/2008

Mál þetta, sem dómtekið var 18. apríl 2008, er höfðað með ákæru útgefinni af ríkissaksóknara 31. mars 2008 á hendur S-kk-þgf G-kk-þgf, kt. [...], Barrholti 10, Mosfellsbæ, fyrir brot gegn valdstjórninni með því að hafa, kl. 05:25 að morgni laugardagsins 11. ágúst 2007, í varðstjóraherbergi í fangamóttöku lögreglustöðvarinnar við Hverfisgötu, slegið lögreglumanninn G-kk-þf H-kk-þf M-kk-þf með krepptum hnefa í bringuna, en G-kk-nf H-kk-nf hafði skömmu áður handtekið ákærða ásamt starfsfélaga sínum og fært á lögreglustöðina.

Þetta er talið varða við 1. mgr. 106. gr. almennra hegningarlaga nr. 19/1940, sbr. 1. gr. laga nr. 25/2007.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í desember 1962. Atvik máls voru þau að ákærði var æstur vegna þess að hann fékk skurð á enni er hann var handtekinn umrædda nótt, en það réttlætir ekki háttsemi hans. Við ákvörðun refsingar ber að líta til þess að brot gegn lögreglumanni að störfum eru litin alvarlegum augum. Til refsilækkunar horfir að ákærði hefur skýlaust játað brotið og sá sem varð fyrir árásinni ber engar menjar árásarinnar. Að öllu þessu virtu þykir refsing hans hæfilega ákveðin fangelsi í tvo mánuði. Þar sem ákærði hefur ekki áður gerst sekur um refsiverða háttsemi er rétt að fresta fullnustu refsingarinnar og skal hún niður falla að liðnum tveimur árum frá birtingu dómsins haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 1. mgr. 165. gr. laga nr. 19/1991 ber að dæma ákærða til greiðslu sakarkostnaðar. Um er að ræða þóknun verjanda hans, G-kk-ef Ó-kk-ef J-kk-ef hæstaréttarlögmanns, sem þykir hæfilega ákveðin 53.784 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð :

Ákærði, S-kk-nf G-kk-nf, sæti fangelsi í tvo mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði í sakarkostnað 53.784 krónur, sem er þóknun skipaðs verjanda hans, G-kk-ef Ó-kk-ef J-kk-ef hæstaréttarlögmanns.

S-kvk-nf B-kvk-nf
S-468/2008

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 25. mars sl. á hendur A, fyrir umferðarlagabrot með því að hafa mánudaginn 19. nóvember 2007 ekið bifreiðinni X gegn rauðu ljósi á gatnamótum Hringbrautar og Njarðargötu í Reykjavík.

Telst þetta varða við 1. mgr. 5. gr., sbr. 1. mgr. 100. gr., umferðarlaga nr. 50/1987. Þess er krafist að ákærði verði dæmdur til refsingar.

Ákærði kveðst saklaus af ákæru og krefst þess að verða sýknaður.

Í vettvangsskýrslu lögreglunnar í Reykjavík kemur fram að mánudaginn 19. nóvember 2007, kl. 18.04, hafi skýrsluritari verið á bifhjóli fyrir aftan bifreiðina X, þar sem henni hafi verið ekið austur Hringbraut, við Njarðargötu, þegar hann hafi veitt því athygli hvar bifreiðinni hafi verið ekið viðstöðulaust yfir stöðvunarlínu við gatnamótin, gegn rauðu ljósi. Hafi ökumaðurinn reynst vera ákærði í máli þessu og hafi hann talið sig hafa ekið gegn gulu ljósi. Liggur og fyrir tölvubréf sem ákærði sendi lögreglunni hinn 22. janúar 2008 þar sem hann kveðst hafna því formlega að hafa ekið yfir á rauðu ljósi. Kveðst hann hafa ekið gegn gulu ljósi og „gerði eins og manni er kennt að hreinsa gatnamótin“.

Fyrir dómi kvaðst ákærði hafa ekið austur Hringbraut og ætlað að beygja til vinstri, upp Njarðargötu. Hafi hann ekið á eftir tveimur bifreiðum sem hafi ekið hiklaust yfir gegn grænu ljósi. Er hann hafi sjálfur ekið yfir stöðvunarlínuna við gatnamótin hafi kviknað gult beygjuljós á umferðarljósunum. Kvaðst ákærði þá hafa ekið hiklaust áfram til að hreinsa gatnamótin og hafi þá logað gult ljós.

Lögreglumaðurinn Þ-kk-nf R-kk-nf G-kk-nf kvaðst í umrætt sinn hafa verið við almennt umferðareftirlit og ekið einn á bifhjóli eftir Hringbraut með það í huga að beygja til vinstri, upp Njarðargötu. Hafi hann ekið næst á eftir bifreið ákærða. Bifreið sem hafi verið ekið á undan bifreið ákærða hefði verið ekið yfir gatnamótin gegnt gulu ljósi er bifreið ákærða hafi verið ekið yfir stöðvunarlínuna gegn rauðu ljósi. Kvaðst vitnið þá hafa ekið á eftir ákærða og stöðvað hann við hringtorgið á Njarðargötunni. Hefði ákærði strax borið því við að hann hefði ekið gegnt gulu ljósi. Sjálfur kvaðst vitnið vera fullviss hvað þetta varðar og geri hann almennt ekki skýrslu um slík atvik nema hann sé viss í sinni sök.

Niðurstaða

Í máli þessu liggja engin önnur gögn fyrir um akstur ákærða en vitnisburður og skýrslugerð eins lögreglumanns. Engin gögn hafa verið færð fram er stutt geti staðhæfingar hans. Samkvæmt því, og gegn eindreginni neitun ákærða fyrir dómi, er ekki komin fram sönnun um að ákærði hafi í greint sinn ekið gegn rauðu ljósi. Ber því, með vísan til 45. og 46. gr. laga nr. 19/1991 um meðferð opinberra mála, að sýkna ákærða af kröfum ákæruvalds.

Engan kostnað leiddi af máli þessu.

D ó m s o r ð:

Ákærði, A, er sýkn af kröfum ákæruvaldsins.

Á-kk-nf M-kk-nf
S-46/2008

Ár 2008, mánudaginn 21. janúar, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 46/2008: Ákæruvaldið (H-kvk-nf M-kvk-nf S-kvk-nf) gegn S-kk-þgf S-kk-þgf (S-kk-nf A-kk-nf S-kk-nf hrl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 3. þ.m. á hendur ákærða, S-kk-þgf S-kk-þgf, kt. [...], Akurhvarfi 8, Kópavogi, (Dvalarst. Mjölnisholt 4, Reykjavík, „fyrir fíkniefnalagabrot, með því að hafa mánudaginn 5. mars 2007 á dvalarstað sínum við Mjölnisholt 4 í Reykjavík haft í vörslum sínum 248,31 g af hassi og 0,78 g af kókaíni, sem ákærði framvísaði og lögreglumenn fundu við leit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002, sbr. augl. 232, 2001.

Þess er krafist að ákærði verði dæmdur til refsingar og jafnframt að gerð verði upptæk þau fíkniefni sem hald var lagt á, samkvæmt 6. mgr. 5. gr. laga nr. 65, 1974 og 2. mgr. 14. gr. nr. 233, 2001.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 45 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að sæta upptöku á fíkniefnum þeim sem hann var með samkvæmt tilfærðum lagaákvæðum.

Dæma ber ákærða til þess að greiða verjanda sínum, S-kk-þgf A-kk-þgf S-kk-þgf hrl., 160.000 krónur í málsvarnarlaun að meðtöldum virðisaukaskatti og 124.157 krónur í annan sakarkostnað.

DÓMSORÐ:

Ákærði, S-kk-nf S-kk-nf, sæti fangelsi í 45 daga. Framkvæmd refsingarinnar er frestað og fellur hún niður að liðnum 3 árum haldi ákærði almennt skilorð.

Ákærði sæti upptöku á 248,31 g af hassi og 0,78 g af kókaíni.

Ákærði greiði verjanda sínum, S-kk-þgf A-kk-þgf S-x-x hæstaréttarlögmanni, 160.000 krónur í málsvarnarlaun og 124.157 krónur í annan sakarkostnað.

P-kk-nf G-kk-nf.